section_heading: Životopis
paragraph_text: Prva filmska uloga joj je bila u komediji Parfem. Nakon toga glumila je lik Inare Serre, skupe priležnice u kultnoj ZF seriji Firefly Jossa Whedona te filmu Serenity iz 2005., kojim je okončan put likova iz Fireflya. Dobro odigrana, zapažena uloga donijela joj je brojne nove uloge kako u ZF serijama poput Zvjezdana vrata SG-1 (5 epizoda), Posjetitelji (jedna od glavne dvije ženske uloge), seriji Gotham 2014. u DC Comics svijetu Batmana, te u mainstream serijama poput Domovine. U filmu iz 2016. prema stripovskom junaku Deadpoolu glumila je glavnu žensku ulogu, Vanessu Carlysle.